CELEX: 32015D0975
Language: sl
Date: 2015-06-19 00:00:00
Title: Izvedbeni sklep Komisije (EU) 2015/975 z dne 19. junija 2015 o ukrepu prepovedi dajanja v promet udarnega vrtalnika, ki ga v Španijo uvaža HIDALGO'S GROUP, Španija, ki ga je sprejela Španija v skladu z Direktivo 2006/42/ES Evropskega parlamenta in Sveta (notificirano pod dokumentarno številko C(2015) 4086) (Besedilo velja za EGP)

23.6.2015   
            
            
               SL
            
            
               Uradni list Evropske unije
            
            
               L 157/96
            
         IZVEDBENI SKLEP KOMISIJE (EU) 2015/975
   z dne 19. junija 2015
   o ukrepu prepovedi dajanja v promet udarnega vrtalnika, ki ga v Španijo uvaža HIDALGO'S GROUP, Španija, ki ga je sprejela Španija v skladu z Direktivo 2006/42/ES Evropskega parlamenta in Sveta
   
      
         (notificirano pod dokumentarno številko C(2015) 4086)
      
   
   (Besedilo velja za EGP)
   EVROPSKA KOMISIJA JE –
   ob upoštevanju Direktive 2006/42/ES Evropskega parlamenta in Sveta z dne 17. maja 2006 o strojih in spremembah Direktive 95/16/ES (1) ter zlasti člena 11(3) Direktive,
   ob upoštevanju naslednjega:
   
               (1)
            
            
               Španija je Komisijo obvestila o ukrepu prepovedi dajanja v promet udarnega vrtalnika vrste Dayron/70000, ki ga v Španijo uvaža HIDALGO'S GROUP, Španija.
            
         
               (2)
            
            
               V skladu z Direktivo 2006/42/ES o strojih je udarni vrtalnik nosil oznako CE.
            
         
               (3)
            
            
               Razlog za sprejetje ukrepa je bila neskladnost udarnega vrtalnika z bistvenimi zdravstvenimi in varnostnimi zahtevami iz Priloge I k Direktivi 2006/42/ES, in sicer s točkami 1.3.2 – Tveganje loma med obratovanjem, 1.7.3 – Označevanje strojev in 1.7.4.2 – Vsebina navodil, zaradi neuspešnega preskusu odpornosti in loma okvirja naprave, kar ima za posledico tveganje ureza in/ali možnost dostopa do aktivnih delov.
            
         
               (4)
            
            
               Španija je distributerja in uvoznika obvestila o pomanjkljivostih. Uvoznik je prostovoljno sprejel potrebne ukrepe za umik neskladnih izdelkov s trga.
            
         
               (5)
            
            
               Razpoložljiva dokumentacija, podane pripombe in sprejeti ukrepi zadevnih strani kažejo, da udarni vrtalnik vrste Dayron/70000 ne izpolnjuje bistvenih zdravstvenih in varnostnih zahtev iz Direktive 2006/42/ES. Zato je ukrep, ki ga je sprejela Španija, ustrezno obravnavati kot utemeljen –
            
         SPREJELA NASLEDNJI SKLEP:
   Člen 1
   Ukrep, ki ga je sprejela Španija, o prepovedi dajanja v promet udarnega vrtalnika vrste Dayron/70000, ki ga v Španijo uvaža HIDALGO'S GROUP, Španija, je utemeljen.
   Člen 2
   Ta sklep je naslovljen na države članice.
   
      V Bruslju, 19. junija 2015
      
         
            Za Komisijo
         
         Elżbieta BIEŃKOWSKA
         
            Članica Komisije
         
      
   
   
      (1)  UL L 157, 9.6.2006, str. 24.